recursal/SuperWikiNEXT-32B huggingface dataset:
**ஒமார் இபன் அல்-கதாப் பள்ளிவாசல்** (*Mosque of Omar Ibn Al-Khattab*) கொலொம்பியாவின் லா வகீரா மாநிலத்தில் (உள்ளூர்: *டிபார்ட்மென்ட்*) மைகாவ் நகராட்சியில் அமைந்துள்ள பள்ளிவாசல் ஆகும். இலத்தீன் அமெரிக்காவில் அமைந்துள்ள மூன்றாவது பெரிய பள்ளிவாசலாக இது விளங்குகின்றது. இந்த வலயத்தில் உள்ள ஒரே பள்ளிவாசல் என்பதால் உள்ளூரில் இதனை "லா மெசுகிட்டா" ("பள்ளிவாசல்") என்றே அழைக்கின்றனர். இந்தப் பள்ளிவாசலும் தர் அலர்கான் பள்ளியும் இப்பகுதியில் இசுலாமிய சமயத்திற்கும் பண்பாட்டிற்கும் மையங்களாக விளங்குகின்றன. இந்தப் பள்ளிவாசல் 1997ஆம் ஆண்டு செப்டம்பர் 17 அன்று திறக்கப்பட்டது.  இரண்டாம் சுன்னி இசுலாம் கலீஃப் உமறு இப்னு அல்-கத்தாப் பெயர் சூட்டப்பட்டுள்ளது. இதனை ஈரானிய கட்டிடவடிவியலாளர் அலி நமாசி வடிவமைத்து, பொறியாளர் ஓசுவால்டோ விர்சைனோ பான்டால்வோவால் இத்தாலிய பளிங்குக் கற்களைப் பயன்படுத்தி கட்டப்பட்டது. இங்கு எளிதாக 1,000 நபர்கள் தொழ முடியும்.

உட்புறம்
--------

நுழைவில் அராபிய எழுத்துகளால் அலங்கரிக்கப்பட்ட பெரிய திறந்தவெளி கூடம் உள்ளது. உட்சென்றால் முந்தையதை விடப் பெரிய மற்றுமொரு கூடம் உள்ளது; இது ஆண்கள் தொழ பயன்படுத்தப்படுகின்றது. நோன்புக்காலங்களில் நோன்பு முடிகின்ற நேரத்தில் சந்திக்கின்ற இடமாகவும் இது உள்ளது. இந்தக் கூடத்தின் மாடத்தில் அழகாக செதுக்கப்பட்ட சிற்பங்கள் உள்ளன. மெக்காவை நோக்கிய பெண்களுக்கான தொழுகைக் கூடமும் உள்ளது. இது ஆண்களின் தொழுகைக் கூடத்திற்கு மேலாக அமைந்துள்ளது. கட்டிடத்தின் மேற்பகுதியை மினார் கோபுரங்கள் சீர் செய்கின்றன.

பெரிய படிகளுக்கு கீழே இறந்தவர்களுக்கு ஈமச்சடங்குகள் செய்யும் வசதி கொண்ட அறை உள்ளது; சடங்குகளுக்குப் பிறகு உடல் உள்ளூர் இசுலாமியக் கல்லறைக்கு எடுத்துச் செல்லப்படுகின்றது.

இதனையும் காண்க
--------------

* கொலம்பியாவில் இசுலாம்
* அல் அக்சா பள்ளிவாசல்-- யெருசலம்
* ஜாமா பள்ளி- டெல்லி
* மஸ்ஜிதுல் ஹராம் -- மக்கா
* அல்-மஸ்ஜித் அந்-நபவி -- மதினா

மேற்சான்றுகள்
-------------

1. ↑  "La Mezquita Omar Ibn Al Khattab, 10 años ligada a la historia de Maicao [The Mosque of Omar Ibn Al-Khattab, 10 years linked to the history of Maicao]" (in Spanish). *El Informador*. 2007-09-17. Archived from the original on 2016-03-03.. பார்த்த நாள்: 2009-10-27.

வெளி இணைப்புகள்
---------------

* La mezquita de Maicao (Colombia) cumple diez años, 16 September 2007
* Cumple Diez Años de Fundada la Mezquite de Maicao, Corazón de los Musulmanes Guajiros பரணிடப்பட்டது 2009-07-08 at the வந்தவழி இயந்திரம், Sep. 19, 2007
* Foto Panoramio பரணிடப்பட்டது 2016-10-09 at the வந்தவழி இயந்திரம்
கணிதத்தில் ஸ்டர்லிங் எண் என்பது இரண்டு வகையாகப் புழங்குகிறது. அவைகளில் ஒரு *n*-கணத்தை *k* சுழல்களாகப் பிரிக்கக்கூடிய வழிகளின் எண்ணிக்கை **முதல் வகை ஸ்டர்லிங் எண்** அல்லது **இசுடர்லிங் சுழல் எண்** எனப் பெயர் பெறும்.அதாவது எத்தனை *n*-வரிசைமாற்றங்கள் *k* சுழல்களாலானவை என்ற எண்தான் இது. இதற்குக் குறியீடு s(n,k) என்றோ அல்லது 
{\displaystyle {\begin{bmatrix}n\\k\end{bmatrix}}} என்றோ பயன்படுத்தப்படுகிறது. இதை n-cycle-k என்றோ n-சுழல்-k என்றோ உச்சரிக்கலாம். 

எடுத்துக்காட்டாக, {\displaystyle {\begin{bmatrix}4\\3\end{bmatrix}}} = 6

ஏனென்றால், {a,b,c,d} போன்ற ஒரு 4-கணத்தின் மூன்றுசுழற்பிரிவுகள்:

**a/b/cd; a/c/bd; a/d/bc; b/c/ad; b/d/ac; c/d/ab**
இவ்வெண்களின் முதல் சில மதிப்புகளின் அட்டவணையை ஸ்டர்லிங் எண்கள் என்ற கட்டுரையில் பார்க்கவும்.

மீள்வரு தொடர்பு
---------------

n > 0 என்றால்,

{\displaystyle {\begin{bmatrix}n\\k\end{bmatrix}}=(n-1){\begin{bmatrix}n-1\\k\end{bmatrix}}+{\begin{bmatrix}n-1\\k-1\end{bmatrix}}}
n பொருள்களை k சுழல்கள் உள்ள திரிபுகளாகச்செய்யும் செயலில், முதல் பட்சமாக {\displaystyle x\_{0}} என்ற ஒரு குறிப்பிட்ட பொருளை ஒற்றை உறுப்புச்சுழலாக வைத்திருக்கலாம். இப்பட்சம் {\displaystyle {\begin{bmatrix}n-1\\k-1\end{bmatrix}}} வழிகளில் ஏற்படக்கூடியது.

இரண்டாவது பட்சமாக {\displaystyle x\_{0}} மற்ற ஏதாவதொரு சுழலில் ஓருறுப்பாக இருக்கவேண்டும். மற்ற சுழல்களின் எண்ணிக்கை {\displaystyle {\begin{bmatrix}n-1\\k\end{bmatrix}}}. இவைகளில் {\displaystyle x\_{0}} ஓருறுப்பாக இருக்கக்கூடிய வழிகளின் எண்ணிக்கையைக் கணிப்பதற்கு முதலில் நாம் குறிப்பாக எடுத்துக் கொள்ளவேண்டியது, ஒரு r-சுழலில் ஒரு புது உறுப்பை r வழிகளில் சேர்க்கலாம் என்பதுதான். k சுழல்களில் எதுவும் இந்த {\displaystyle x\_{0}} ஐ ஏற்றுக்கொள்ளலாம்.இச்சுழல்களின் நீளங்கள் {\displaystyle r\_{1},r\_{2},...r\_{k}} ஆக வெவ்வேறாக இருந்தாலும் {\displaystyle r\_{1}+r\_{2}+...+r\_{k}=n-1} என்பது நிச்சயம். அதனால் {\displaystyle x\_{0}} ஐ {\displaystyle {\begin{bmatrix}n-1\\k\end{bmatrix}}} சுழல்களில் ஏதாவதொரு சுழலில் சேர்ப்பதற்கு (n-1) வழிகள் உள்ளன.

இவ்விரண்டு பட்சங்களின் உருவகம் தான் மீள்வரு தொடர்பு (Recurrence Relation)

ஏறுமுகக் காரணியத்துடன் உறவு
---------------------------

n > 0 ஆக இருக்குமானால்,
(\*): {\displaystyle x(x+1)(x+2)...(x+n-1)=\sum \_{k}{\begin{bmatrix}n\\k\end{bmatrix}}x^{k}}.
இதனுடைய நிறுவல் உய்த்தறிதல் (Induction) முறையில் செய்யப்படுகிறது. முதலில் ஒரு குறியீடு.

{\displaystyle [x]^{k}=x(x+1)(x+2)...(x+k-1)}
{\displaystyle [x]^{1}=x}
{\displaystyle [x]^{2}=x(x+1)={\begin{bmatrix}2\\2\end{bmatrix}}x^{2}+{\begin{bmatrix}2\\1\end{bmatrix}}x}
இவை உய்த்தறிதல் முறையின் முதல் படிகள். k-ஆம் படியிலிருந்து k+1- ஆம் படிக்குச்செல்வதற்கு, நாம்

{\displaystyle (x+n-1)x^{k}=x^{k+1}+(n-1)x^{k}}
யை பயன்படுத்தவேண்டியிருக்கும்.

இறங்குமுகக் காரணியத்துடன் உறவு
------------------------------

(\*) இல் x ஐ (-x) ஆக மாற்றினால், கிடைப்பது:

n > 0 ஆக இருக்குமானால்,
(\*): {\displaystyle x(x-1)(x-2)...(x-n+1)=\sum \_{k}{\begin{bmatrix}n\\k\end{bmatrix}}(-1)^{n-k}x^{k}}

இவற்றையும் பார்க்கவும்
----------------------

ஸ்டர்லிங் உட்கண எண்
**முதலாம் ஆயிரமாண்டு** (*1st millennium*) என்பது யூலியன் நாட்காட்டியின் படி கிபி 1 ஆம் ஆண்டு சனவரி 1 இல் தொடங்கி, கிபி 1000 டிசம்பர் 31 இல் முடிவடைந்த ஓர் ஆயிரமாண்டாகும்.

இதற்கு முந்தைய ஆயிரமாண்டில் மும்மடங்காக அதிகரித்த உலக மக்கள் தொகை இந்த ஆயிரமாண்டுகளில் மிக மெதுவாகவே வளர்ந்தது. 170-மில்லியன்களில் இருந்து 300-ஆக அதிகரித்தது என்று ஒரு கணிப்பும், மற்றையது 400-லிருந்து 250-க்கு குறைந்ததாகவும் மதிப்பிடுகிறது.

கிழக்காசியாவில் பௌத்தம் பரவியது. சீனாவில், ஆன் அரசமரபு வீழ்ச்சியடைந்து யின் அரசமரபும் பின்னர் தாங் அரசமரபும் ஆட்சியில் அமர்ந்தன. சப்பானில் மக்கள்தொகையில் பெரும் ஏற்றம் காணப்பட்டது. விவசாயிகள் இரும்பினாலான கருவிகளைப் பெரிதும் பயன்படுத்த ஆரம்பித்தனர். இந்தியத் துணைக்கண்டம் பல இராச்சியங்களாகப் பிளவடைந்தது.

நிகழ்வுகள்
----------

* இயேசுவின் வெளிப்படை வாழ்வும் அவரது சிலுவை மரணமும் (29-30) நடைபெற்றது.
* யூத-உரோமைப் போர்கள் (66–136) 70 வருடங்கள் நடைபெற்றன.
* இசுலாம் ஆரம்பம் (7ம் நூற்றாண்டு)

கண்டுபிடிப்புகள்
----------------

* பத்திரிகைத்தாள் -சீனா
* இயற்கணிதம் - மத்திய கிழக்கு
* கோப்பி - எதியோப்பியா

**ஆயிரமாண்டுகள்**

|  |
| --- |
| *10ஆம்* | *9ஆம்* | *8ஆம்* | *7ஆம்* | *6ஆம்* | *5ஆம்* | *4ஆம்* | *3ஆம்* | *2ஆம்* | 
*1ஆம்*  *கிமு 1ஆம்* | *கிமு 2ஆம்* | *கிமு 3ஆம்* | *கிமு 4ஆம்* | *கிமு 5ஆம்* | *கிமு 6ஆம்* | *கிமு 7ஆம்* | *கிமு 8ஆம்* | *கிமு 9ஆம்* | *கிமு 10ஆம்* |
**மலேசிய மக்கள் கட்சி** (மலாய்: *Parti Rakyat Malaysia*, ஆங்கில மொழி: *Malaysian People's Party*) என்பது மலேசியாவில் ஒரு ஜனநாயக, சமதர்ம அரசியல் கட்சியாகும். 1955 நவம்பர் மாதம் 11-ஆம் தேதி ***பார்த்தி ராக்யாட்*** (மலாய்:*Parti Ra'ayat*) எனும் பெயரில் தோற்றுவிக்கப்பட்டது.

மலேசியாவில் மிகப் பழமையான அரசியல் கட்சிகளில் இதுவும் ஒரு கட்சியாகக் கருதப்படுகின்றது. இந்தக் கட்சி, இரண்டாம் உலகப் போருக்கு முன்னர், பிரித்தானியர்களின் காலனித்துவ ஆட்சிக்கு எதிரான மலாய் இளைஞர் அணியின் பரம்பரை வரலாறுகளைக் கொண்ட கட்சியாகும்.

தோற்றம்
-------

மலேசிய மக்கள் கட்சியைத் தோற்றுவித்தவர் அகமட் போஸ்த்தமான் என்பவராகும். மலாய் இளைஞர் அணியின் இயக்கத்தில் மலாய்: *Kesatuan Melayu Muda (KMM)*, அகமட் போஸ்த்தமான் ஒரு செயல் திறனாளராக இருந்தார். மலாயாவில் ஜப்பானியர் ஆட்சி செய்த போது, அந்த அணியின் வழியாக உள்ளூராட்சிப் பிரிவுகளில் கூட்டுறவு இயக்கங்களைச் செயல்படுத்தி வந்தார்.

மேற்கோள்கள்
-----------

1. ↑  "Kesatuan Melayu Muda ( KMM ) ditubuh dan didaftarkan pada Ogos 1938, dibawah pimpinan Ibrahim Haji Yaacob". 2016-01-21 அன்று மூலம் பரணிடப்பட்டது. 2013-03-25 அன்று பார்க்கப்பட்டது.
2. ↑  "Kesatuan Melayu Muda… pro-actively aided the Japanese invasion in the planning and ground work that led to the landings in Kelantan on 8 December 1941". 7 செப்டம்பர் 2012 அன்று மூலம் பரணிடப்பட்டது. 25 மார்ச் 2013 அன்று பார்க்கப்பட்டது.
சௌரசி வராகி அம்மன் கோயில், புரி மாவட்டம்
 சௌரசி வராகி அம்மன் கோயில், புரி மாவட்டம்
**வராகி கோயில்** (Varahi Deula), இந்திய மாநிலமான ஒடிசாவின் கிழக்கு கடற்கரையில் புரி மாவட்டத்தில் **சௌரசி** எனுமிடத்தில் அமைந்துள்ளது. இக்கோயில் சப்தமாதர்களில் ஒருவரான வராகி அம்மனுக்கு அர்ப்பணிக்கப்பட்ட கோயில் ஆகும்.

கோயில் அமைப்பு
--------------

இக்கோயில் கலிங்கர்களால் பொ.ஊ. 10ம் நூற்றாண்டில் மணற்கற்களால் நிறுவப்பட்டது. 

இக்கோயிலின் நீளம், அகலம், உயரம் முறையே 15.84 மீ x 8.23 மீ x 8.40 மீட்டர் என்ற அளவில் உள்ளது. வராகி அம்மன் கோயில் அரைக் கோள வடிவத்தில் அமைந்துள்ளது.

வராகி கோயிலின் சிறப்புகள்
-------------------------

உள்ளூர் மக்கள் வராகி அம்மனை **மீன் வராகி அம்மன்** என்று அழைக்கின்றனர்.
கோயில் கருவறையில் லலிதாசனத்தில் அமர்ந்துள்ள வராகி அம்மன் நெற்றிக்கண் கொண்டுள்ளார். வராகி அம்மன் இடது கையில் கிண்ணமும், வலது கையில் மீனையும் தாங்கியுள்ளார். வராகி அம்மனுக்கு நாள்தோறும் மீன் அன்னம் படையல் இடப்படுகிறது.

அமைவிடம்
--------

கொனார்க் சூரியன் கோயிலிருந்து 30 கிமீ தொலைவிலும், புரி நகரத்திலிருந்து 48 கிமீ தொலைவிலும், புவனேசுவரம் நகரத்திலிருந்து 62 கிமீ தொலைவிலும் சௌரசி வராகி அம்மன் கோயில் அமைந்துள்ளது.

மேற்கோள்கள்
-----------

1. ↑  The goddess associated with yoganidra of Vishnu on the shreekhetra site

வெளி இணைப்புகள்
---------------

* The sculptures of Varahi Temple near Konark பரணிடப்பட்டது 2012-09-30 at the வந்தவழி இயந்திரம்
* Evidences of Khakhara style of temple architecture in Ancient Kalinga
* 

விக்கிமீடியா பொதுவகத்தில்,  
 ***வராகி கோயில்***   
என்பதின் ஊடகங்கள் உள்ளன. 



| * பா
* உ
* தொ
 சப்த கன்னியர்  |
| --- |
| 
* பட்டியல்
* வலைவாசல்
* பகுப்பு

 |
| சப்த கன்னியர் | 
* பிராம்மி
* மகேஸ்வரி
* கௌமாரி
* வைஷ்ணவி
* வராகி
* இந்திராணி
* சாமுண்டீஸ்வரி

 |
| அம்ச வடிவம் | 
* பிரம்மா
* மகேசுவரன்
* கௌமாரன்
* நாராயணன்
* வராகம்
* இந்திரன்
* சாமுண்டேசன்

 |
| பைரவ வடிவம் | 
* அசிதாங்க பைரவர்
* ருரு பைரவர்
* சண்ட பைரவர்
* குரோதன பைரவர்
* உன்மத்த பைரவர்
* கபால பைரவர்
* பீட்சன பைரவர்

 |
| 
* பட்டியல்
* வலைவாசல்
* பகுப்பு
* 

 |
இசுடான்லி கோரென்
**இசுடான்லி கோரென்** (Stanley Coren) 1942) என்பவர் அமெரிக்காவின் மனவியல் பேராசிரியர் மற்றும்  நரம்பியல் சார் மனவியல் ஆய்வாளர் ஆவார்.  மனித நுண்ணறிவு, மனத்தின் இயல்புகள், திறன்கள் மற்றும் நாய்களைப் பற்றிய வரலாறு ஆகியன தொடர்பான நூல்கள் எழுதியுள்ளார். அந்த நூல்கள் விருதுகளும் பெற்றுள்ளன. கனடா, அமேரிக்கா மற்றும் பிற வெளி நாடுகளில் இவரது தொலைக்காட்சி உரையாடல்கள், பேச்சுக்கள் பிரபலமானவை. சைக்காலஜி டுடே  என்ற இதழில் தொடர்ந்து கட்டுரைகள் எழுதி வருகிறார்.

கல்வியும் கற்பித்தலும்
----------------------

இசுடான்லி கோரேன் அமெரிக்காவில், பென்னிசில்வேனியா மாநிலத்தில், பிளாடல்பியாவில் பிறந்தார். பென்னிசில்வேனியா பல்கலைக்கழகத்தில் படித்துப் பின்னர் இசுடான்போர்டு பல்கலைக்கழகத்தில் முனைவர் பட்டம் பெற்றார்.

நியூயார்க்கில் சமூக ஆய்வுப் பள்ளியில் ஆசிரியர் பணியில் சேர்ந்தார். பின்னர் 1973 இல் பிரிட்டிசு கொலம்பியா பல்கலைக்கழகத்தில் உளவியல் பேராசிரியராகவும் மனித நரம்பியல் மனவியல் ஆய்வுக் கூடத்தில் இயக்குநராகவும் இருந்தார். பெர்கின் பல்கலைக் கழகத்தில் நாய்கள் ஆய்வுத் துறையில் பேராசிரியராக உள்ளார்.

எழுதிய நூல்கள்
--------------

இடக்கைப் பழக்கம் இயற்கையாக ஏற்படுவது பற்றியும், அதன் காரணங்கள், விளைவுகள், இன்னல்கள் போன்றவற்றைப் பற்றி எழுதி முதல் நூலாக வெளியிட்டார். உறக்கம் பற்றிய ஒரு நூல் எழுதினார். உறக்கத்தின் தேவை, இன்றியமையாமை, உறக்கமின்மையால் ஏற்படும் பொல்லாங்குகள் ஆகியன பற்றி ஆய்வு செய்து ஒரு நூல் எழுதினார். நாய்களின் நுண்ணறிவு என்னும் தலைப்பில் நாய்கள் குறித்து ஒரு நூல் 1994 இல் இவரால் எழுதப் பெற்று பன்னாட்டு அளவில் பேர் பெற்றது. 16 பதிப்புகள் இந்தப் புத்தகம் கண்டது. 26 மொழிகளில் இந்த நூல் மொழிபெயர்க்கப் பட்டது. இன்னும் பல நூல்கள் நாய்களைப் பற்றி இசுடான்லி கோரேன் எழுதினார். இந்த நூல்களுக்குப் பல விருதுகள் கிடைத்தன.

இதழ்கள் வழி எழுத்துப் பணிகள்
----------------------------

மனித மன இயல்புகள், ஆற்றல்கள், மனித உறக்கம் பற்றிய நூல்களும், நாய்கள் பற்றிய நூல்களும் இவர் எழுதியவை 20 க்கும் மேல் இருக்கும். நூல்கள் மட்டும் அல்லாமல் மாடர்ன் டாக் மற்றும் அனிமல் சென்ஸ் போன்ற இதழ்களில் எழுதி வருகிறார். சைக்காலஜி டுடே என்ற இணையத் தளத்திலும் எழுதி வருவதால், அந்தப் 
பணி ஒரு சிறந்த கல்வி பரப்பல் என்று பாராட்டி விருது வழங்கப்பட்டது.

மேற்கோள்
--------

1. ↑
2. ↑  Books of The Times; Sinister Aspects of Left-Handedness, த நியூயார்க் டைம்ஸ், January 23, 1992
3. ↑  Bibliography
**அம்மா வந்தாள்** (Amma Vandhaal) என்கிற தமிழ் நாவல் தி.ஜானகிராமன் (தி.ஜா.) அவர்களால் எழுதப்பெற்று ஐம்பது ஆண்டுகளுக்கு முன்னால் 1966ல் வெளிவந்த ஒரு இலக்கிய படைப்பாகும். இந் நாவல் அவர் எழுதிய கதைகளுள் மிக முக்கியமானதாக கருதப்படுகிறது. இது ஆங்கிலத்தில் மொழிபெயர்க்கப்பட்டு 1972ம் வருடம் வெளியிடப்பட்டது.

கதை சுருக்கம்
-------------

அப்பு வேதம் படிப்பதற்காக திருச்சிக்கு அனுப்பபடுகிறான். அங்கே பதினாறு வருடங்கள் வேதம் படித்தபின்னர் தன்னுடைய சொந்த ஊருக்குப் புறப்படத்தயாராகிறான். இன்னும் சில நாட்களில் கிளம்ப வேண்டும் என்ற நிலையில், அம்மடத்தினை நிர்வகிக்கும் பவானியம்மாளின் தம்பி மகள் இந்து தான் அப்புவை விரும்புவதாகக் கூறுகிறாள். இந்து ஏற்கனவே திருமணமாகி கணவனை இழந்தவள். தன் அத்தை பவானியம்மாளோடு வசிக்கிறாள். அவள் சிறுவயதிலிருந்தே அப்புவுடன் வளர்ந்தவள். அதனால் அவளுக்கு அப்புவின் மீது தீராக்காதல். தான் மணமாகி இருந்தாலும் அனைத்து நாட்களிலும் அப்புவையே நினைத்துக்கொண்டிருந்ததாக கூறுகிறாள். அப்பு அது பவானியம்மாவுக்கும், தன்னை நம்பி அனுப்பிய தன்னுடைய அம்மா அலங்காரத்திற்கும் செய்யும் துரோகம் எனக் கூறி மறுத்துவிடுகிறான். அதனால் கோபமடையும் இந்து, அப்புவிடம் அவனுடைய அம்மாவின் நடத்தை சரியில்லை எனவும், அவள் வேறொருவரோடு உறவு வைத்துள்ளதாகவும் கூறுகிறாள். அதனால் கோபமடையும் அப்பு பின்னர் சென்னைக்கு சென்றுவிடுகிறான். அங்கு அவனுடன் பிறந்தவர்கள் ஏழு பேர்.

பதினாறு வருடம் கழித்து வரும் அப்பு சில நாட்களிலேயே உண்மை அறிந்து கொள்கிறான். ஆம் இந்து கூறியது உண்மைதான். வீட்டிற்கு வரும் சிவசு பற்றி அனைவருக்கும் ஏற்கனவே தெரிந்திருக்கிறது. ஆனாலும் எல்லோரும் ஒன்றாகத்தான் இருக்கிறார்கள். அப்பா, அக்கா, அண்ணன், என எல்லோருக்கும் தெரிந்த உண்மை தனக்குத் தெரியாமல் போனதை உணர்கிறான். அதனால் மனமுடையும் அவன் மீண்டும் வேத சாலைக்கே திரும்புகிறான். இந்துவோடு சேர்கிறான். இதற்கிடையில் அப்புவின் மீது அளவிலா பாசம் வைத்திருக்கும் அவன் அம்மா அலங்காரம் அப்புவினைப் பிரியமுடியாமல் வேத சாலைக்கு வந்து அப்புவைப் பார்த்துவிட்டு காசிக்கு செல்கிறாள்.

முக்கிய கதாபாத்திரங்கள்
-----------------------

* அப்பு - வேத பாடசாலை மாணவன்
* பவானி அம்மாள் - வேத பாடசாலை நிர்வாகி
* இந்து - பவானி அம்மாளின் உறவினர்
* அலங்காரம் - அப்புவின் அம்மா
* தண்டபாணி - அப்புவின் அப்பா
* சிவசு - பணக்கார நிலக்கிழார்

முகவுரை
-------

திரிலோகி நாத் மதன் என்பவர் ஒரு மனவலிமை மிக்க தாய்க்கும் மகனுக்கும் இடையே நடக்கும் மனப்போராட்டத்தை விவரிக்கும் நூலாக இக்கதை உள்ளதென கூறுகிறார்.

மேற்கோள்கள்
-----------

1. ↑  Ashokamitran (9 March 2008). "Janakiraman sends a wire". *Times of India*. Archived from the original on 12 மார்ச் 2008.. பார்த்த நாள்: 19 May 2014. "In 1966, he had written probably the most discussed novel, Amma Vandaal."
2. ↑  கூகுள் புத்தகங்களில் *The Sins of Appu's Mother*
3. ↑  Triloki Nath Madan, கூகுள் புத்தகங்களில் *Choice and Morality in Anthropological Perspective*

வெளி இணைப்பு
------------

* Review at Sulekha.com
**ஓமர்கோட்** என்றும் அழைக்கப்படும் **உமர்கோட்** என்பது, பாகிசுத்தானின் சிந்து மாகாணத்தில், உமர்கோட் மாவட்டத்தில் உள்ள ஒரு நகரம் ஆகும். இந்த நகரம், மாவட்டத் தலை நகரமான கராச்சி, ஐதராபாத் போன்ற முக்கிய நகரங்களுடன் போக்குவரத்து மற்றும் பிற தொடர்புகளைக் கொண்டுள்ளது.

வரலாறு
------

முன்னர் அமர்கோட் என்று அழைக்கப்பட்ட இந்நகரம் முன்னர், இன்றைய இந்தியாவின் இராசத்தானத்தின் சில பகுதிகளையும் உள்ளடக்கிய பரந்த சிந்து மாகாணத்தின் தலைமையிடமாகச் செயல்பட்டது. இது முகலாயர் காலத்திலும், பிரித்தானியர் ஆட்சிக் காலத்திலும் சிறப்பிடம் பெற்று விளங்கியது. பெரும் புகழ் பெற்று விளங்கிய முகலாயப் பேரரசர் அக்பர் பிறந்ததும் இந்நகரத்திலேயே. அக்பரின் தந்தை உமாயூன், சேர் சா சூரியிடம் தோல்வியுற்று நாட்டைவிட்டுத் தப்பியபோது அமர்கோட்டின் இந்து சோதா இராசபுத்திர அரசர் ராணா பிரசாத் சிங் அவருக்கு அடைக்கலம் கொடுத்திருந்தபோதே இது இடம்பெற்றது. அக்பர் பின்னர் பேரரசரான போது இந்துக்கள், முசுலிம்கள் ஆகிய இரு பிரிவினராலுமே பெரிதும் விரும்பப்பட்டார். உமர்கோட் கோட்டையில் உள்ள அக்பரின் பிறந்த இடம் உள்ளிட்ட பல வரலாற்றுச் சிறப்புப் பெற்ற இடங்கள் இந்நகரத்தில் உள்ளன. 

அமர்கோட் சாகிரின் இறுதி சாகிர்தார் ராணா சந்திர சிங் (1931-2009), 1947 ஆம் ஆண்டுக்குப் பின்னர் பல தடவை நாடாளுமன்ற உறுப்பினராகவும், நடுவண் அரசு அமைச்சராகவும் இருந்துள்ளார்.
முதலாவது ஸ்கொட் விபரப்பட்டியலின் அட்டை, 1868
**இசுக்கொட் விபரப்பட்டியல்** என்பது, ஸ்கொட் பப்ளிஷிங் கம்பனியினால் வெளியிடப்படும் ஒரு தபால்தலை விபரப்பட்டியல் ஆகும். இது உலகம் முழுவதிலும், அஞ்சல் தேவைகளுக்காக வெளியிடப்பட்டவை என இவ் விபரப்பட்டியல் ஆசிரியர்களால் கருதப்படும் தபால்தலைகளைப் பட்டியலிடுகிறது. இது ஓவ்வொரு ஆண்டும் நிகழ்நிலைப்படுத்தி வெளியிடப்படுகின்றது. 2006 ஆம் ஆண்டில் வெளியிடப்பட்டபடி, இது ஆறு பெரிய தொகுதிகளைக் கொண்டிருந்தது. அத்துடன் இது குறுவட்டு வடிவிலும் வெளியிடப்படுகின்றது. தபால்தலைகளை அடையாளம் காண்பதற்காக இந்த விபரப்பட்டியலில் பயன்படுத்தப்படும் எண்முறை ஐக்கிய அமெரிக்காவின் தபால்தலை சேகரிப்பாளரிடையே பெருமளவில் புழக்கத்தில் உள்ளது. 

  

ஸ்கொட் விபரப்பட்டியலின் முதலாவது பதிப்பு 21 பக்கங்களை மட்டுமே கொண்டிருந்தது. இது 1868 ஆம் ஆண்டு செப்டெம்பர் மாதம், நியூ யார்க்கின் தபால்தலை விற்பனையாளரான ஜே. டபிள்யூ. ஸ்கொட் என்பவரால் வெளியிடப்பட்டது. இதன் அட்டையில் குறிப்பிட்டபடி 1840 ஆம் ஆண்டு முதல் விபரப்பட்டியல் வெளியிடப்பட்டது வரையிலான எல்லாத் தபால்தலைகளும் அவற்றின் விலைகளுடன் பட்டியல் இடப்பட்டதாகக் குறிப்பிடப்பட்டிருந்தது. 

  

பின் வந்த ஆண்டுகளில், ஸ்கொட் கம்பனி தபால்தலைகள் விற்பனை செய்வதை நிறுத்திவிட்டாலும், விபரப்பட்டியலைத் தொடர்ந்தும் வெளியிட்டு வருகிறது. தபால்தலை சேகரிப்பு வளர்ச்சியடைந்து வந்ததனாலும், சேகரிப்பாளருக்குப் பல புதிய தகவல்கள் தேவைப்பட்டதாலும், இவ்வாறான தகவல்கள் தொடர்ந்து பட்டியலில் சேர்க்கப்பட்டு வந்தது. முன்னைய ஆண்டின் விற்பனை மற்றும் சந்தைப் பகுப்பாய்வின் மூலம் கிடைத்த தகவல்களில் அடிப்படையில் தபால்தலைகளின் விலைகளும் இடம் பெற்றன. 2002 ஆம் ஆண்டில், இவ் விபரப்பட்டியல் 5000 பக்கங்களைக் கொண்டதாக இருந்தது. 

  

ஐக்கிய அமெரிக்காவின் முன்னணித் தபால்தலை விபரப்பட்டியலான இது, எவற்ரைத் தபால்தலை எனக் கொள்வது, எவற்றை அவ்வாறு கொள்ளமுடியாது எனத் தீர்மானிப்பதில் செல்வாக்குச் செலுத்துகின்றது. எடுத்துக்காட்டாக, இன்றைய ஐக்கிய அரபு அமீரகத்தைச் சேர்ந்த முன்னாள் நாடுகள் சில 1960 களில் வெளியிட்ட தபால்தலைகள் பல உண்மையிலேயே அஞ்சல் நிலையங்களில் விற்பனை செய்யப்படவில்லை என்பதனால் அவற்றைப் பட்டியலில் சேர்ப்பது இல்லை. இதனால் அமெரிக்க விற்பனையாளர்கள் அத்தபால்தலைகளை விற்பனை செய்வது இல்லை. எனினும் மைக்கேல் விபரப்பட்டியல் இவற்றைப் பட்டியலிட்டுள்ளது.
### அடிப்படைக் கணக்கியல் சொற்கள்

கணக்குப்பதிவியலில் பயன்படுத்தப்படும் அடிப்படை கணக்கியல் சொற்களை தெரிந்துகொள்வோம்.

முதல்
-----

உரிமையாளரால் வணிகத்தில் முதலீடு செய்த தொகை முதல் எனப்படும்.

உரிமையாளர்
----------

ஒரு நபர் வணிகத்திற்கு சொந்தக்காரராக இருந்தால் அவரை உரிமையாளர் என்றழைக்கலாம். இலாபத்தை ஈட்டும்வண்ணம் வணிகத்தில் முதலீடு செய்பவர் ஆவார்.

எடுப்புகள்
----------

உரிமையாளர் தன் சொந்த உபயோகத்திற்கு ரொக்கம் மற்றும் சரக்கினை எடுத்துக்கொள்வது இது குறிக்கின்றது. இது முதல் தொகையில் கழிக்க வேண்டும்.

கொள்முதல்
---------

மறு விற்பனை செய்யும் நோக்கத்திற்கும் அல்லது உற்பத்தி செய்வதற்கான சரக்கினை வாங்குவதை கொள்முதல் எனலாம்.

கொள்முதல் திருப்பம் அல்லது வெளித் திருப்பம்
-------------------------------------------

கொள்முதல் செய்த சரக்கு தரக் குறைவாகவோ அல்லது கொள்முதல் நிபந்தனைக்கு மாறாக இருக்கும் நிலையில் சரக்கீந்தோருக்குத் திருப்பி அனுப்பப்படுகிறது. இதனைக்
கொள்முதல் திருப்பம் என்றழைக்கப்படுகிறது.

விற்பனை
-------

சரக்கு கொள்முதல் செய்த அதே நிலையிலோ அல்லது மாற்றம் செய்து தயாரிக்கப்பட்டோ விற்கப்படுவதை விற்பனை என்கிறோம்.

விற்பனைத் திருப்பம் அல்லது உள்திருப்பம்
---------------------------------------

வாடிக்கையாளரால் தரக்குறைவு உடையதாகவும் மற்றும் விற்பனை ஒப்பந்தத்தில் குறிப்பிட்ட நிபந்தனையில் இல்லாத நிலையிலும் உள்ள விற்பனை செய்த சரக்கு திரும்பப் பெறும்போது அதனை விற்பனைத் திருப்பம் அல்லது உள்திருப்பம் என்று அழைக்கலாம்.

சரக்கிருப்பு
------------

சரக்கிருப்பு என்பது குறிப்பிட்ட தேதியில் விற்பனை ஆகாத சரக்கினைக் குறிக்கின்றது. இச்சரக்கிருப்பானது தொடக்க மற்றும் இறுதி சரக்கிருப்பாக இருக்கும்.

கடனாளிகள்
---------

பணமோ அல்லது பணமதிப்போ உடனடியாகச் செலுத்தப்படாமல் குறிப்பிட்ட காலத்திற்குள் தருவதாக ஒப்புக்கொண்டு எந்த ஒரு பயனையும் ஒருவர் அல்லது நிறுவனம் பெற்றால் அவர் கடனாளி ஆகிறார். இருப்புநிலைக் குறிப்பில் கடனாளிகள் ஒரு சொத்தாகக்
காட்டப்படுகிறது.

கடனீந்தோர்
----------

எந்தவொரு பயனும் அடையாமல் எவரொருவர் நிறுவனத்திற்கு பணமோ, பொருளோ கொடுக்கிறாரோ அவர் கடனீந்தோர் ஆவார். கணக்கியலில் கடனீந்தோர் பொறுப்பாகக்
கருதப்படுகிறார்.

சான்றுச் சீட்டு
---------------

ஒரு நடவடிக்கைக்கு ஆதாரமாக அமையும் எழுத்து வடிவிலான ஆவணமே சான்றுச் சீட்டு என அழைக்கப்படுகின்றது.

வெளி இணைப்புகள்
---------------

கணக்குப்பதிவியல் - தமிழ்நாடு பாடநூல் கழகம் பரணிடப்பட்டது 2018-04-02 at the வந்தவழி இயந்திரம்

Accounting
நிரலாக்கத்தில் **குறிப்புரை** அல்லது குறிப்பு (*Comment*) என்பது நிரல் மொழியில் ஒரு கூறு ஆகும். ஒரு நிரலில் சேக்கப்படும் அந்த நிரலின் வடிவமைப்பு, ஏரணம், செயற்பாடுகள் பற்றிய குறிப்புகளே குறிப்புரை ஆகும். இவை பொதுவாக நிரல்மொழிமாற்றிகளால் இவை கணித்தலில் பொருப்படுத்தப்படாது. வெவ்வேறு மொழிகளில் குறிப்புரைக்கான குறியீடு மாறுபடுகிறது. நிரல் மொழி ஆங்கிலத்தில் அமைந்தாலும், குறிப்புரைகள் தமிழ் உட்பட எந்த மொழியிலும் அமையலாம்.

தேவை
----

குறிப்புரைகள் நிரலாளரோ, வேறு ஒருவரோ நிரலை வாசிக்க, திருத்த உதவுகின்றன. நிரலாளர் என்ன செய்ய முயல்கிறார் என்பதை அவருக்கும் பிறருக்கு உணர்த்த இது உதவுகிறது. பலர் நிரல் எழுத தொடங்க முதல் என்ன செய்யப்பட வேண்டும் என்று விபரித்து குறிப்புரை எழுதவர். பின்னர் நிரல் எழுதும் போது எப்படிச் செய்யப்படுகிறது என்று விபரிப்பர். செய்யப்படும் திருத்தங்கள் பற்றியும் குறிப்புரைகள் எழுதப்படும். இந்த வகையில் குறிப்புரை ஆவணப்படுத்தலில் ஒரு அங்கமாகும்.

வழக்கங்கள்
----------

நிரலாக்கத்தில் ஒவ்வொரு கட்டத்திலும் நிரலை விபரித்து குறிப்புரை எழுதுவது ஒரு நல் ஒழுக்கமாக கருதப்படுகிறது. குறிப்பாக ஒவ்வொரு வகுப்புகள், செயலிகளின் செயற்பாடுகள், உள்ளீடுகள், வெளியீடுகள் பற்றி குறிப்புகள் அவசியமாக கருதப்படுகின்றன. சிலர் ஒவ்வொரு 5 வரிக்கும் இடையே தகுந்த குறிப்புரை தேவை என கருதுகிறார்கள்.
**அடிமைப்படுத்தல், மற்றும் திரான்சு-அத்திலாந்திக்கு அடிமை வணிகத்தினால் பாதிக்கப்பட்டோரை நினைவுகூரும் பன்னாட்டு நாள்** (*International Day of Remembrance of the Victims of Slavery and the Transatlantic Slave Trade*) என்பது ஆண்டுதோறும் மார்ச் 25 அன்று ஐக்கிய நாடுகள் அவையினால் நினைவுகூரப்படும் ஒரு பன்னாட்டு நாளாகும்.

அத்திலாந்திக்குப் பெருங்கடலுக்கப்பால் இடம்பெற்றுவந்த அடிமை வணிகத்தினால் பாதிக்கப்ப்ட்டோரை அல்லது உயிரிழந்தோரை நினைவுகூரும் முகமாக ஐக்கிய நாடுகள் அவை 2007 ஆம் ஆண்டு முதல் இந்நாளைக் கடைப்பிடித்து வருகிறது. இது மனித குல வரலாற்றில் ஒரு கருப்பு அத்தியாயம். இனவெறி மற்றும் பாரபட்சம் போன்ற ஆபத்துகளிலிருந்து விழிப்புணர்வு ஏற்படுத்தவும் இந்நாள் கொண்டாடப்படுகிறது. 400 ஆண்டுகளுக்கு மேலாக 15 மில்லியன் ஆண், பெண் மற்றும் குழந்தைகள் அடிமைப்படுத்தப்பட்டு அவர்களை வணிக ரீதியாக விற்பனை செய்தனர். இது "வரலாற்றில் இடம்பெற்ர மிக மோசமான மனித உரிமை மீறல்" எனக் கருதப்படுகிறது.

மேற்கோள்கள்
-----------

1. ↑  "International Day of Remembrance of the Victims of Slavery and the Transatlantic Slave Trade" பரணிடப்பட்டது 2015-09-24 at the வந்தவழி இயந்திரம் at International Coalition of Sites of Conscience.
2. ↑  "International Day of Remembrance of the Victims of Slavery and the Transatlantic Slave Trade 25 March", United Nations.
**பிராட்லி கூப்பர்** (*Bradley Cooper*, பிறப்பு: ஜனவரி 05, 1975) ஒரு ஐக்கிய அமெரிக்க நடிகர் ஆவார். இவர் 1999ம் ஆண்டு செக்ஸ் அண்ட் தி சிட்டி என்ற தொலைக்காட்சி தொடரில் மூலம் அறிமுகமானார். அதை தொடர்து 2001ம் ஆண்டு வெட் ஹாட் அமெரிக்கன் சும்‌மெர் என்ற திரைப்படத்தில் நடித்தார். 2009ம் ஆண்டு ஹேங்க் ஓவர் என்ற நகைச்சுவை திரைப்படத்தில் நடித்ததன் மூலம் எல்லோருக்கு மிகவும் அறியப்படும் நடிகர் ஆனார்.

இவர் பல விருதுகளின் பரிந்துரை செய்யப்பட்டு ஏழு அகாதமி விருது மற்றும் டோனி விருது, கிராமி விருது, பிரித்தானிய அகாடமி திரைப்பட விருதுகள் போன்ற பல விருதுகளை வெற்றுள்ளார். பிராட்லி கூப்பர் 2015 ஆண்டு மிகவும் செல்வாக்கு மிக்க நபர்களில் சிறந்த 100 பெயரில் இவரும் ஒருவர் என டைம் என்ற செய்தி நாளிதழ் அறிவித்தது.

ஆரம்பகால வாழ்க்கை
-----------------

கூப்பர் பிலடெல்பியாவில் பிறந்து ஜென்கின்டவுன் பென்சில்வேனியாவில் வளர்ந்தார். இவரது தாயார், குளோரியா (நீ கம்பனோ), இத்தாலிய வம்சாவளியை சேர்ந்தவர் மற்றும் உள்ளூர் என்பிசி யில் வேலை செய்கின்றார். இவரது தந்தை, சார்லஸ் ஜே கூப்பர், ஐரிஷ் வம்சாவளியை சேர்ந்தவர், மற்றும் மெர்ரில் லிஞ்ச் ஒரு பங்கு தரகர் பணியாற்றினார், (வயது 71, 2011 இறந்தார்). இவருக்கு ஹோலி என்ற ஒரு சகோதரி உண்டு. ஒரு கத்தோலிக்க மதத்தை சேர்ந்தவர் ஆவார்.

தனிப்பட்ட வாழ்க்கை
------------------

கூப்பர் 2006 ஆம் ஆண்டின் பிற்பகுதியில் நடிகை ஜெனிபர் எஸ்போசிடோ திருமணம் செய்துகொண்டார். மே 2007 ல், எஸ்போசிடோ விவாகரத்து கோரி மனு தாக்கல் செய்தார். கூப்பர் Renee Zellweger உடன் நீண்ட கால உறவு இருந்தார். கூப்பர் மது குடிக்க கூடாது என்று தனது 29 வயது முதல் புறக்கணித்துள்ளார். கூப்பர் மார்ச் 2013 ஆண்டு மாடல் சுகி வாட்டர்ஹவுஸ் டேட்டிங் சென்றார்.

சின்னத்திரை
-----------

இவர் நடித்த சில தொடர்கள்:

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 1999 | செக்ஸ் அண்ட் தி சிட்டி | ஜேக் |  |
| 2000 | குளோப் ட்ரெக்கர் |  |  |
| 2000–2001 | தி ஸ்ட்ரீட் | கிளே ஹம்மொந்து | 5 அத்தியாயங்கள் |
| 2001–2006 | அலைஸ் |  | 46 அத்தியாயங்கள் |
| 2003 | மிஸ் மேட்ச் | கேரி | அத்தியாயம்: "I Got You Babe" |
| 2004 | டௌசிங் ஈவில் | OSC அகேன்ட் மார்க் ரிவேர்ஸ் | 6 அத்தியாயங்கள் |
| 2004–2005 | ஜேக் & பாபி | டாம் வேக்ஸ்லெர் கிரஹாம் | 14 அத்தியாயங்கள் |
| 2007–2009 | நிப்/டுக் | எயிடன் ஸ்டோன் | 6 அத்தியாயங்கள் |
| 2009 | சாட்டர்டே நைட் லைவ் | ஹோஸ்ட் |  |
| 2010 | WWE ராவ் | அவராகவே - விருந்தினர் | 3-மணி பார்வையாளர் தேர்வு |
| 2013 | சாட்டர்டே நைட் லைவ் | அவராகவே |  |

வெளி இணைப்புகள்
---------------

* ஐ.எம்.டி.பி இணையத்தளத்தில் பிராட்லி கூப்பர்
Yves Tanguy *Indefinite Divisibility* 1942
**அடிமன வெளிப்பாட்டியம்** (*Surrealism*) என்பது, ஒரு பண்பாட்டு, சமூக மற்றும் இலக்கிய இயக்கம் ஆகும். இது இருபதாம் நூற்றாண்டின் முற்பகுதியில் மேலோங்கியிருந்தது. மனித மனத்தை விடுதலை செய்வதன்மூலம், தனிமனிதனையும், சமூகத்தையும் விடுதலை செய்யலாம் என்று இதன் சார்பாளர்கள் நம்பினர். இதை மனிதனது அடிமனத்தின் கற்பனா சக்தியைச் செயற்படுத்துவதன் மூலம் அடைய முடியும் என்று *அடிமன வெளிப்பாட்டுவாதம்* வலியுறுத்தியது. இயல்புநிலையிலும் மெய்மையான இந்த நிலை, தனிமனித, பண்பாட்டு மற்றும் சமூகப் புரட்சியையும், கட்டற்ற வாழ்க்கையையும், கவிதை, இலக்கியம் ஆகியவற்றையும் ஏற்படுத்தும் என்றும் இக் கொள்கையினர் நம்பினர். இந்தக் கருத்துருவை முதன் முதலில் முன்வைத்த அண்ட்ரே பிரெட்டன் (*André Breton*) என்பவர், இவ்வாறாக வெளிப்படுத்தப்பட்ட உண்மை அழகியல் சார்ந்தது என்றார். அடிமன வெளிப்பாடு என்ற இந்தக் கருத்துருவைப் பல்வேறு குழுக்களைச் சேர்ந்தவர்களும் பயன் படுத்தியபோது இது அடிமன வெளிப்பாட்டுவாத இயக்கம் எனப்பட்டது.

உசாத்துணை
---------

1. ↑  ... contributors Rachel Barnes (2001). *The 20th-Century art book.* (Reprinted. ). London: Phaidon Press. பன்னாட்டுத் தரப்புத்தக எண்:0714835420.

வெளி இணைப்புகள்
---------------

விக்கிமீடியா பொதுவகத்தில்,  
 ***Surrealism***   
என்பதின் ஊடகங்கள் உள்ளன.
**குறிப்புப்பொருள்** என்பது கருத்துகள் வெளிப்படையாக அமையாமல் குறிப்பால் பொருளை வெளிப்படுத்தும் இலக்கிய உத்தியாகும். அதாவது ஒரு கருத்தை நேரடியாகச் சொல்லாமல் மற்றொரு கருத்துடன் ஒப்பிட்டும், ஒரு காட்சியை மற்றொரு காட்சியுடன் ஒப்பிட்டும் பாடலைப் பாடுவதாகும். தமிழில் குறிப்புப் பொருளாக பாடும் முறையில் உள்ளுறை, இறைச்சி என்ற இரு பெரும் பிரிவுகள் உள்ளன. இப்பிரிவுகளைக் கொண்டு பாடப்படும்பொழுது இலக்கியமானது எல்லையில்லா இன்பத்தை வழங்குகின்றன என்று தொல்காப்பியர் குறிப்பிடுகிறார். இதனை, 

"அந்தமில் சிறப்பின் ஆக்கிய இன்பம்
தன்வயின் வருதலும் வகுத்த பண்பே" (தொல். 1189)

என்ற நூற்பாவின் வழி அறிய முடிகிறது.

உள்ளுறை உவமம்
-------------

1. பாடலின் உள்ளே ஒரு பொருளையும், வெளிப்பட மற்றொரு பொருளையும் வைத்து பாடப்படுவது உள்ளுறை உவமம் ஆகும். 

2. உள்ளுறை உவமம் வழி திணையை உணர முடியும்.

3. உள்ளுறை உவமம் தெய்வம் தவிர்த்த பிற கருப்பொருட்கள் இடமாகக் கொண்டு தோன்றும். 

4. உள்ளுறை உவமத்தால் காட்சிப்படுத்தப்படும் கருப்பொருட்கள், வெளிப்படப் புலப்படுத்தப்படும் பாடற்பொருளோடு ஒத்துப் பொருள் முடியும்.

இறைச்சி
-------

தமிழ் இலக்கியங்களில் இறைச்சி என்ற சொல் 'அன்பு தங்குமிடம்', 'அன்பு ஒன்று சேருமிடம்'என்ற பொருளில் ஆளப்பட்டுள்ளது. இறைச்சி என்பதற்குப் பறவை, விலங்கு, ஆகிய கருப்பொருட்கள் என்று தமிழண்ணல் பொருள் காண்கிறார். தம் கருத்துக்குச் சான்றாக 'ஆற்றிடைக் கண்ட பொருளும் இறைச்சியும்' (தொல். 1116) என்ற நூற்பாவிற்கு நச்சினார்க்கினியர் தரும் விளக்கத்தை எடுத்தியம்புகிறார். 

* இறைச்சி என்பது உரிப்பொருளை (ஒழுக்கத்தை) விளக்குகிறது.

* இறைச்சியால் தோன்றும் உட்பொருள் திறம் அறிந்து தெளிவோர்க்கே புலப்படும்.

* இறைச்சிப்பொருள் கருப்பொருளை அடிப்படையாகக் கொண்டு தோன்றுமிடத்து, அஃறிணை உயிர்களுக்கு உயர்திணை ஈறு காணப்பட்டாலும் அது உயர்திணையைக் குறிக்காது.

தொனி
----

குறிப்புப் பொருளை வடமொழியில் 'தொனிப்பொருள்' எனலாம். த்வனி என்ற வடசொல்லின் திரிபே தொனி ஆகும். தொனி எனும் இலக்கிய அழகு பன்னெடுங்காலத்திற்கு முன்பிலிருந்தே வடமொழியில் காணப்படுகிறது. இதனை ஓர் அற்புத இலக்கியக் கொள்கையாக முதன் முதலில் எடுத்துச் சொன்னவர் ஆனந்தவர்தனர் என்ற காசுமீரத்துப் பண்டிதர் ஆவார்.

சான்று
------

1.கி.இராசா,ஒப்பிலக்கியம்,பார்த்திபன் பதிப்பகம்தி,ருச்சி,பதிப்பாண்டு-2006
அடுக்கேற்றத்தில், bn என்பதிலுள்ள b என்ற எண்ணானது **அடிமானம்** அல்லது **அடி** (*base*) என அழைக்கப்படுகிறது.

தொடர்புடைய சொற்கள்
------------------

n என்பது **அடுக்கு** அல்லது **படி** எனவும் bn ஆனது b இன் n அடுக்கேற்றம் எனவும் அழைக்கப்படுகின்றன. பொதுவாக bn ஆனது b" இன் nth ஆவது அடுக்கு அல்லது "b இன் அடுக்கு n எனவும் வாசிக்கப்படுகிறது.

104 = 10 × 10 × 10 × 10 = 10,000.
வேரெண் (Radix) என்பது அடிமானம் என்ற சொல்லுக்கான பழைய வழக்குச் சொல்லாகும். அது தசமம் அல்லது (பதின்மம்) (10), ஈரடி (2), பதினறுமம் (16), அறுபதின்மம் (60) ஆகிய குறிப்பிட சில அடிமானங்களுக்குப் பயன்படுத்தப்பட்டது. மாறி மற்றும் மாறிலி கருத்துருக்களை வேறுபடுத்திக் காணவேண்டிய சூழலில் இயற்கணிதச் சார்புகளைக் காட்டிலும் அடுக்கேற்றம் மேம்பட்டதாக உள்ளது.

1748 இல் லியோனார்டு ஆய்லர் அடிமானம் "base a = 10" என ஒரு எடுத்துக்காட்டில் குறிப்பிட்டுள்ளார். F(*z*) = *a*z (முதலில் *z* ஒரு நேர்ம எண், அடுத்தொரு எதிர்ம எண், அடுத்தொரு பின்னம் அல்லது விகிதமுறு எண்) என்ற சார்பில் *a* ஒரு மாறா எண் எனக் குறித்துள்ளார்.:155

மூலங்கள்
--------

b இன் அடுக்கு n ஆனது a க்குச் சமமெனில் அதாவது a = bn எனில், b ஆனது a இன் "n ஆம் படிமூலம்" எனப்படும். 

எடுத்துக்காட்டாக, 10,000 இன் நான்காம் படிமூலம் 10 ஆகும்.

மடக்கைகள்
---------

நன்கு வரையறுக்கப்பட்ட b அடிமான அடுக்கேற்றச் சார்பின் (a = bn) நேர்மாறுச் சார்பு b அடிமான மடக்கையாகும். இதன் குறியீடு: logb.

log*b* *a* = *n*.
எடுத்துக்காட்டு:
log10 10,000 = 4.

மேற்கோள்கள்
-----------

1. ↑  லியோனார்டு ஆய்லர் (1748) Chapter 6: Concerning Exponential and Logarithmic Quantities of Introduction to the Analysis of the Infinite, translated by Ian Bruce (2013), lk from 17centurymaths.
**தலைமைக் காவலர்** (*Head constable*, **ஏட்டு, ஏட்டையா** என்றும் அழைக்கப்படுகிறார்) என்பது சில பிரித்தானிய மற்றும் பிரித்தானிய குடியேற்ற நாடுகளின் காவல்துறை படைகளில் பயன்படுத்தப்படும் ஒரு பதவியாகும். இது இந்திய காவல்துறையில் இன்னும் பயன்பாட்டில் உள்ளது.

இங்கிலாந்து மற்றும் வேல்ஸ்
--------------------------

முதலில், தலைமைக் காவலர் (head constable) என்பது இங்கிலாந்து மற்றும் வேல்ஸில் உள்ள ஒரு நகர காவல்துறையின் தலைமை அதிகாரியின் சாதாரண பதவிப் பெயராகும். 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும், இந்த பதவிப் பெயரானது பெரும்பாலான படைகளில் தலைமை காவலர் (chief constable) என்று மாற்றப்பபட்டது. ஒரு சில சிறிய நகரக் காவல்துறைபடைகளும் லிவர்பூல் நகர காவல்துறையும் அதை காவல் சட்டம் 1919 இன் கீழ் இறுதியாக ஒழிக்கும் வரை அதைத் தக்கவைத்துக் கொண்டிருந்தன. இருப்பினும், வின்செஸ்டர் சிட்டி காவல்துறை 1943 ஆம் ஆண்டு வரை ஹாம்ப்ஷயர் கான்ஸ்டாபுலரியுடன் இணைக்கப்படும் வரை பதவிப் பெயரைத் தக்க வைத்துக் கொண்டது போல் தெரிகிறது.

இந்தியா
-------

 தலைமைக் காவலர் பதவியில் உள்ள இந்திய காவல்துறை அதிகாரியின் தோள்பட்டை
இந்தியக் காவல்துறையில் உள்ள தலைமைக் காவலர் பதவியானது நாடுகளில் உள்ள காவல் படைகளில் சார்ஜென்ட்டுக்கு இணையானது. தலைமைக் காவலர்கள் தங்கள் சட்டைக் கையில் V வடிவ மூன்று பட்டைகளை அணிவார்கள் அல்லது அவர்களின் தோள்கச்சையில் மூன்று பட்டைகள் அணிந்திருப்பார்கள்.

குறிப்புகள்
-----------

1. ↑  "காப்பகப்படுத்தப்பட்ட நகல்". 2021-11-18 அன்று மூலம் பரணிடப்பட்டது. 2021-11-28 அன்று பார்க்கப்பட்டது.
**அமரகங்கேயன்** (*Amaragangeya*) (ஆட்சி சுமார் 1164-1165 பொ.ச.), அபரகங்கேயன் என்றும் அழைக்கப்படும் இவர், சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

சகமான அரசன் நான்காம் விக்ரகராசனின் மகனான இவர் தனது சிறு வயதிலேயே அரியணை ஏறியதாகவும், மிகக் குறுகிய காலமே ஆட்சி செய்ததாகவும் தெரிகிறது.  இவருக்குப் பிறகு இவரது தந்தைவழி உறவினரும் விக்ரகராசனின் சகோதரர் ஜகத்தேவனின் மகனுமான இரண்டாம் பிருத்விராஜன் அரியணைக்கு வந்தார். தோட் ருத்தி ராணி கோவிலில் கிடைத்த கல்வெட்டின் படி, பிருத்விராஜன் சாகம்பரி மன்னனை தோற்கடித்ததாகத் தெரிகிறது. இது பிருத்விராஜன் அமரகங்கேயனை அரியணையில் இருந்து அகற்றி, சகமான மன்னரானார் என்பதைக் குறிக்கிறது.  15 ஆம் நூற்றாண்டின் காஷ்மீரி வரலாற்றாசிரியர் ஜோனராஜாவின் கூற்றுப்படி, அமரகங்கேயன் திருமணமாகாமலேயே இறந்ததாகத் தெரிகிறது.

சான்றுகள்
---------

1. ↑  R. B. Singh 1964, ப. 153.
2. ↑  R. B. Singh 1964, ப. 154.
3. ↑  Dasharatha Sharma 1959, ப. 65.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**தலைமைச்செயலகப் பூங்கா** (*Secretariat Park*) சென்னையில் அமைந்துள்ள ஒரு நகர்ப்புற பூங்கா ஆகும். சென்னைத் துறைமுகத்திற்கு அருகில் உள்ள இராஜாஜி சாலையில்  செயிண்ட் ஜார்ஜ் கோட்டையில் உள்ள தலைமைச்செயலகத்திற்கு எதிரே இப்பூங்கா அமைந்துள்ளது.

வரலாறு
------

இந்த பூங்கா உண்மையில் துறைமுகத்தை ஒட்டிய சில மரங்களைக் கொண்ட ஒரு வளர்ச்சியற்ற நிலமாகும். 2009 ஆம் ஆண்டில், சென்னை பெருநகர மாநகராட்சி 18.5 ஏக்கர் (7.5 ஹெக்டேர்) நிலத்தை பூங்காவாக  97.5 மில்லியன் செலவில் உருவாக்கியது. 2009 ஆம் ஆண்டு மே 29 அன்று தமிழக முதல்வராக இருந்த கருணாநிதி அவர்கள் இந்த பூங்காவை திறந்து வைத்தார்.

பூங்கா
------

இந்திய ரிசர்வ் வங்கி சுரங்கப்பாதையில் இருந்து போர் நினைவுச் சின்னம் வரை 18.5 ஏக்கர் பரப்பளவில் இந்த பூங்கா அமைந்துள்ளது. இந்த மையத்தில்  குன்றுபோன்ற அமைப்பு மற்றும் பாதசாரி நடைபாதையும் ஒரு பெரிய வட்ட நீரூற்றும் உள்ளன. பூங்காவில் உள்ள மற்ற அம்சங்களில் 18 பளிங்குக்கற்களால் ஆன இருக்கைகள் அமைந்துள்ளன.ஒரு சதுர ஏக்கர் நிலப்பரப்பில் தரை மட்டத்திற்கு கீழ் குழந்தைகள் ஒளிந்து விளையாடுவதற்கான இடமும், இரண்டு பொது  ஓய்வு வீடுகள் மற்றும் பெரிய பளிங்குத் தளங்கள் யோகாப் பயிற்சி பெறுவதற்கும் கீழே உள்ளன. நடைபாதைகளுடன் இணைக்கப்பட்ட மூன்று சாய்வுதளங்கள் , பூங்காவின் அனைத்து பகுதிகளையும் பயன்படுத்துவதற்காக  நடக்க இயலாமை கொண்ட மக்களுக்கு உதவுகிறது. இதன் சுவர்கள் கலை மாணவர்களால் சுவரோவியங்கள் வரையப்பட்டுள்ளன. மத்தியில் உல்ள நீரூற்று தாமிரம் மற்றும் வெள்ளீயம் உலோகக்கலவையால் வடிவமைக்கப்பட்டுள்ளது.

இந்த பூங்காவில் ஒரு கழிப்பறை தொகுதியுடன் கூடிய பரந்த வாகன நிறுத்துமிடம்  உள்ளது. இது தவிர ஒரு தனி கழிப்பறை வசதியையும் கொண்டுள்ளது.

மேற்கோள்கள்
-----------

1. ↑  "Park opposite Secretariat opened". *The Hindu* (Chennai: The Hindu). 30 May 2009. Archived from the original on 2 ஜூன் 2009.. பார்த்த நாள்: 11 Feb 2013.
2. ↑  Ramakrishnan, Deepa H. (23 May 2009). "Park opposite Secretariat ready for opening". *The Hindu* (Chennai: The Hindu). Archived from the original on 27 மே 2009.. பார்த்த நாள்: 11 Feb 2013.
கோப்பையில் ஊற்றப்பட்டுள்ள பிராந்தி மதுபானம்
**பிராந்தி** *(Brandy)* என்பது காய்ச்சி வடிக்கப்பட்ட திராட்சைப் பழச்சாறுகளில் இருந்து தயாரிக்கப்படும் ஒருவகை மதுபானம் ஆகும். இது பொதுவாக 30 முதல் 60 சதவிகிதம் மதுசார அளவு கொண்ட இரவு நேர உணவுப் பயன்பாட்டின் போது அருந்தப்படும் மது பானம் ஆகும்.
  
திராட்சை பழத்தைத் தவிர இதர பழங்களைக் கொண்டும் பிராந்தியானது அரிதாக தயாரிக்கப்படுகிறது. அதனை ஏக்சு-டி-வீ என்கின்றனர்.
  
சில நாடுகளில் நறுமண வேதிபொருட்களும், நிறமிகளும் காய்ச்சி வடிக்கப்பட்ட மதுசாரத்துடன் சேர்க்கப்பட்ட பானத்தையே பிராந்தி என்கின்றனர்.

வரலாறு
------

பிராந்தி தயாரிப்பு என்பது காய்ச்சி வடிக்கும் தொழிற்நுட்பத்தோடு நெருங்கிய தொடர்புடையது. இது 12ஆம் நூற்றாண்டில் கண்டுபிடிக்கப்பட்டு 14ஆம் நூற்றாண்டில் மிகப் பிரபலமடைந்தது. மர பீப்பாய்களில் அடைக்கப்பட்டு நொதிக்கவைக்கும் போது அதன் சுவை அதிகரிப்பதாக் கண்டறியப்பட்ட பின் பிராந்தி தயாரிப்பு பொருளாதார அளவில் பெரும் வளர்ச்சி அடைந்தது.

வகைகள்
------

பிரஞ்சு ஆப்பிள் பழ பிராந்திப்புட்டி
* திராட்சை பிராந்தி
* பழ பிராந்தி *(ஆப்பிள், செர்ரி, போன்ற பழச்சாற்றில் தயாரிக்கப்படுவது)*
* போமேசு அல்லது மேக் பிராந்தி *(திராட்சை தோல் மற்றும் கொட்டைகள் மூலம் தயாரிக்கப்படுவது)*

மேலும் சில மதுபானங்கள்
----------------------

* கள்
* வைன்
* பியர்
* விஸ்கி
* ரம்
* ஜின்
* ஓட்கா
* காக்டெய்ல்கள்
* சாராயம்

மேற்கோள்கள்
-----------
**செவ்வியல் பழக்கமுறுத்தல்** (*Classical conditioning* also *respondent conditioning* and *Pavlovian conditioning*) என்பது பழக்கத்தினால் ஏற்படும் செயல் ஆகும். இதில் உயிரியல் ரீதியாக உடலியல் தூண்டுதலானது (எ.கா. உணவு) பொதுவான தூண்டலுடன் (எ.கா. மணி ஒலி) இணைக்கப்படுகிறது. இதில் பொதுவான தூண்டுதலினால் உடலியல் தூண்டுதல் (எ.கா. உமிழ்நீர் சுரத்தல்) ஏற்படுகிறது.

உருசிய உடலியங்கியல் நிபுணரான இவான் பாவ்லோவ், நாய்களிடம் நடத்திய விரிவான பரிசோதனைகள் மூலம் செவ்வியல் பழக்கமுறுத்தல் பற்றி ஆய்வு செய்தார். பின்னர் 1897 இல் தன் ஆய்வு முடிவுகளை வெளியிட்டார். செரிமானம் பற்றிய ஆய்வில், நாய்களின் வாயிலிருந்து வெளிப்படும் உமிழ்நீரை அளக்கும் ஓர் ஆராய்ச்சியில் ஈடுபட்டிருந்தார்.  வாயில் உணவு இருக்கும்பொழுது உமிழ்நீர் வருவது இயற்கை. அனால் உணவைப் பார்க்கும்பொழுதே நாயின் வாயில் உயிழ் நீர் வருவதைப் பால்லோவ் கவனித்தார். அதுமட்டுமல்ல, உணவு கொண்டுவரப்படும் பத்திரத்தைப் பார்த்தாலும், அல்லது உணவு கொடுக்கும் வேலையாளைப் பார்த்தாலும், அல்லது அவன் காலடி ஓசையைக் கேட்டாலும் உமிழ்நீர் நாயின் வாயில் ஊறியது. இது பழக்கத்தினால் ஏற்பட்ட செயல் என்பது நிச்சயம்.

பால்லோவ் இதன் தத்துவத்தை ஆராய்வதில் ஈடுபட்டார். ஒரு மணியை அடித்ததும் நாய்க்கு உணவு அளிக்கப்பட்டது. இவ்விதம் பழகிய பின் ஒருநாள் மணியடித்துச் சிறிது நேரம் பொறுத்து உணவு கொண்டுவர ஏற்பாடு செய்யப்பட்டது. இவ்விதம் சில நாள் சென்றபின், மணியடித்ததும் உணவு கொண்டு வராமலிருந்தாலும் நாயின் வாயில் உமிழ்நீர் ஊறியது. இதன் முடிவில் அறிந்தோ அறியாமலோ இவ்வித செவ்வியல் பழக்குதல்கள் விலங்குகள், மனிதர்கள் வாழ்வில் இடம் பெற்று பாதக்கப்பட்டவர்களின் நடத்தையில் பலவீத மாறுதல்களை உண்டுபண்ணுகிறது என்பது கண்டறியப்பட்டது.

செயல்முறைப் பழக்கமுறுத்தலுடன் சேர்ந்து, செவ்வியல் பழக்கமுறுத்தல் நடத்தையியலின் அடித்தளமாக மாறியது. இது 20 ஆம் நூற்றாண்டின் நடுப்பகுதியில் ஆதிக்கம் செலுத்திய உளவியல் துறையாகும். மேலும் உளச்சிகிச்சையின் நடைமுறையிலும் விலங்குகளின் நடத்தை பற்றிய ஆய்விலும் இன்னும் இது முக்கிய செல்வாக்கு செலுத்துவதாக உள்ளது. செவ்வியல் பழக்கமுறுத்தல் என்பது மனநல மருந்துகளுக்கு உடலின் எதிர்வினை, பசியைக் கட்டுப்படுத்துதல், கற்றல், நினைவாற்றலின் நரம்பியல் அடிப்படையிலான ஆய்வு போன்ற விசயங்களில் செல்வாக்கு செலுத்துகிறது.

குறிப்புகள்
-----------

1. ↑  Coon, Dennis; Mitterer, John O. (2008). *Introduction to Psychology: Gateways to Mind and Behavior*. Cengage Learning. பக். 220. பன்னாட்டுத் தரப்புத்தக எண்:9780495599111.
2. ↑  Tarantola, Tor; Kumaran, Dharshan; Dayan, Peter; De Martino, Benedetto (2017-10-10). "Prior preferences beneficially influence social and non-social learning" (in en). *Nature Communications* **8** (1): 817. doi:10.1038/s41467-017-00826-8. பன்னாட்டுத் தர தொடர் எண்:2041-1723. பப்மெட்:29018195. Bibcode: 2017NatCo...8..817T.
**செல்வி அபிராமி – வயது 11** யாழ்ப்பாணத்தில் வெளியிடப்பட்ட குறுந்திரைப்படம் ஆகும். இக்குறுந்திரைப்படம் சிறுவர்களின் மீது நடத்தப்படும் முறைகேடுகள் மற்றும் அதன் பின்விளைவுகளின் அடிப்படையில் உருவாக்கப்பட்டுள்ளது. இக்குறுந்திரைப்படத்தை இயக்கியவர் *யோசித்தன்* எனும் புனைபெயரைக் கொண்டுள்ள யே. ம. யோசப் என்பவராவார். முறைகேட்டினால் பாதிக்கப்பட்டுள்ள சிறுமியின் உள் உணர்வுகள், வழங்கப்படும் சிகிச்சைகள் போன்றவற்றையும் முறைகேட்டில் ஈடுபட்டவர் எதிர்நோக்கும் பிரச்சினைகள், அவருக்கு வழங்கப்படும் தண்டனைகள் பற்றியும் இக்குறுந்திரைப்படம் விவரிக்கின்றது. இக்குறுந்திரைப்படத்தினை இயக்கிய யே.ம. யோசப் அப்பாவின் மிதிவண்டி எனும் குறுந்திரைப்படத்தின் பின்னர் தனது இரண்டாவது குறுந்திரைப்படமாக இதனை வெளியிட்டுள்ளார். *வெறிநாய்* என இக்குறும்படத்திற்கு தலைப்பிடப்பட்டு பின்னர் *செல்வி அபிராமி – வயது 11* என தலைப்பு மாற்றப்பட்டது.

இவற்றையும் பார்க்க
------------------

* அப்பாவின் மிதிவண்டி

வெளி இணைப்புகள்
---------------

* செல்வி அபிராமி – வயது 11 குறுந்திரைப்படம் பற்றிய விமர்சனம் பரணிடப்பட்டது 2016-03-04 at the வந்தவழி இயந்திரம்
**வைப்பின் ஆல்ககால் நஞ்சு** (*Vypeen alcohol poisonings*) இந்திய மாநிலமான கேரளாவில் கொச்சிக்கு அருகிலுள்ள வைப்பின் நகரில் 1982 ஆம் ஆண்டு 77 பேரைக் கொன்றது. நூற்றுக்கணக்கான மக்கள், பெரும்பாலும் மீனவர்கள் மற்றும் பிற தொழிலாளர்கள், பல அரசாங்க உரிமம் பெற்ற மது கடைகளில் விற்கப்பட்ட போலி மதுபானங்களை அருந்தியதால் இவ்விபத்து நிகழ்ந்தது. இந்த சோகச் சம்பவம் 1982 ஆம் ஆண்டு ஓணம் நாளில் நிகழ்ந்தது. 77 பேர் கொல்லப்பட்டனர், 63 பேர் பார்வையிழந்தனர், 15 பேர் ஊனமுற்றனர் மற்றும் கிட்டத்தட்ட 650 குடும்பங்கள் வறுமையில் தள்ளப்பட்டனர். பாதிக்கப்பட்டவர்களை பரிசோதித்த மருத்துவர்கள் அவர்களிடத்தில் மெத்தனால் நஞ்சின் அறிகுறிகளை அடையாளம் கண்டனர்.

மேற்கோள்கள்
-----------

1. ↑  "Kerala News : Rum and brandy replace arrack". *தி இந்து*. 2007-08-28. 2007-11-20 அன்று மூலம் பரணிடப்பட்டது. 2014-02-20 அன்று பார்க்கப்பட்டது.
2. ↑  "Vypin Island liquor tragedy | NewsGrab". cmpaul.wordpress.com. 2014-02-20 அன்று பார்க்கப்பட்டது.
3. ↑  Sreedhar Pillai (September 21, 2013). "Kerala's liquor tragedy: Illegal arrack claims 72 lives". *India Today* (ஆங்கிலம்). 2020-11-10 அன்று பார்க்கப்பட்டது.
பஹ்ரைனின் ஆளுநரகங்கள்
**தலைநகர கவர்னரேட்** (*Capital Governorate, Bahrain*, அரபு மொழி: محافظة العاصمة‎, romanized: *Muḥāfaẓat al-ʿĀṣimah* ) என்பது பஹ்ரைனின் நான்கு ஆளுநரகங்களில் ஒன்றாகும். இந்த ஆளுநரகத்தில் பஹ்ரைனின் தலைநகரான மனாமாவும் அடங்கும்.

உருவாக்கம்
----------

இந்த ஆளுநரகமானது 2020 சூலையில் அரச ஆணையால் உருவாக்கப்பட்டது. தற்போதைய ஆளுநரகமானது மனாமா, ஜித் அலி, ராஸ் ரம்மன் நகராட்சிகள் மற்றும் ஜிட் ஹாஃப்சின் சில பகுதிகளை உள்ளடக்கியது ஆகும்.

புள்ளிவிவரங்கள்
---------------

2010 இல் நடத்தப்பட்ட மக்கள் தொகை கணக்கெடுப்பின்படி, தலைநகர் ஆளுநரகத்தில் 329,510 பேர் வாழ்கின்றனர். இவர்களில் 261,921 பேர் பஹ்ரைன் அல்லாத குடிமக்கள், 67,589 பஹ்ரைன் பிரஜைகள் ஆவர்.  தலைநகர ஆளுநரகத்தில் உள்ள பெரும்பான்மையான வீடுகள் 34,000 வீடுகளைக் கொண்ட அடுக்குமாடி வீட்டுத்தொகுதிகளாகும். அடுத்த இரண்டாவது இடத்தில் தனி வீடுகள் என 7,284 வீடுகள் உள்ளன.

குறிப்புகள்
-----------

1. ↑  "Archived copy". 2012-03-20 அன்று மூலம் பரணிடப்பட்டது. 2012-08-10 அன்று பார்க்கப்பட்டது.CS1 maint: archived copy as title (link)
2. ↑  "Decree Law No. (17) of 2002" (PDF). Capital Governorate. 10 August 2012 அன்று பார்க்கப்பட்டது.
3. ↑  "Population by Governorate" (PDF). Census 2010. 2013-10-25 அன்று மூலம் (PDF) பரணிடப்பட்டது. 10 August 2012 அன்று பார்க்கப்பட்டது.
4. ↑  "Census results". Census2010. 2012-03-20 அன்று மூலம் பரணிடப்பட்டது. 10 August 2012 அன்று பார்க்கப்பட்டது.
**செவ்வெண்** எஎன்பது தமிழில் காணப்படும் இலக்கணக் குறியீடுகளில் ஒன்று. தொல்காப்பியம் இதனைச் 'செவ்வெண் இறுதி' எனக் குறிப்பிட்டு மொழியில் எவ்வாறு அமையும் என்பதை விளக்குகிறது.

பொருள்களை எண்ணிக் கணக்கிடும்போது தமிழில் பல்வேறு இடைச்சொற்களைப் பயன்படுத்தி எண்ணித் தொகைப்படுத்துவது வழக்கம். 

* 'உம்' இடைச்சொல்லைப் பயன்படுத்துதல் - எடுத்துக்காட்டு - கண்ணும் கருத்துமாய் இரு.
* 'என' இடைச்சொல்லைப் பயன்படுத்துதல் - எடுத்துக்காட்டு - உயிர் என மெய் என எழுத்துக்கள் இரண்டு வகைப்படும்.
* 'ஏ' இடைச்சொல்லைப் பயன்படுத்துதல்  - எடுத்துக்காட்டு - பூவே காயே பழம் என மூன்றும் நல்லவை.
* உம் என்னும் இடைச்சொல் உருபு மறைந்து நிற்கும் உம்மைத்தொகை - எடுத்துக்காட்டு - சேர சோழ பாண்டியர்

செவ்வெண் என்பது இவற்றிலிருந்து வேறுபட்டது. செம்மை+எண் என்பது செவ்வெண் என வரும். செம்மை என்பது ஒழுங்கு-முறை. பொருள்களை எண்ணும்போது கைடைப்பிடிக்கப்படும் ஒழுங்குமுறைமையைச் செவ்வெண் என்றனர். தொல்காப்பியத்துக்கு உரை எழுதும் இளம்பூரணர் செவ்வெண்ணுக்குத் தந்துள்ள எடுத்துக்காட்டுகள் இவை.

'சாத்தன், கொற்றன், பூதன் என மூவரும் வந்தார்' என வரும் செவ்வெண்.
செவ்வெண் முறைமையில் எண்ணும்போது எத்தனை என எண்ணிக்கைத் தொகைச் சொல்லைப் பயன்படுத்த வேண்டும் என்பது மரபு.

அடிக்குறிப்பு
-------------

1. ↑  எண்ணின் இறுதியும்  
பெயர்க்குரி மரபிஇன் செவ்வெண் இறுதியும்  
ஏயின் ஆகிய எண்ணின் இறுதியும்  
யாவயின் வரினும் தொகை இன்று அமையா (தொல்காப்பியம் இடையியல் 42
2. ↑  'என என் எண்' (தொல்காப்பியம் இடையியல் 39)
3. ↑  'எண் ஏகாரம்' (தொல்காப்பியம் இடையியல் 40)
**அசாதாரண உளவியல்** (*abnormal psychology*) என்பது உளவியலின் ஓர் பிரிவாகும். இது நடத்தை, உணர்ச்சி, சிந்தித்தல் ஆகியவற்றின் வழமைக்கு மாறான பாங்குளை ஆராய்கிறது. இது ஓர் முன்பின் ஆராயாத உளப் பிறழ்ச்சியாக விளங்கிக்கொள்ளப்படவோ அல்லது விளங்கிக் கொள்ளப்படாதிருக்கவோ வாய்ப்புள்ளது. நீண்ட வரலாறு விலகியிருக்கும் நடத்தையைக் கட்டுப்படுத்தவும் விளங்கிக் கொள்ளவும் முயல்கின்றது. இதில் கலாச்சார வேறுபாடும் எடுக்கப்படும் அணுகுமுறையில் உள்ளது. "அசாதாரணம்" என்பது சரியாக எந்த அர்த்தப்படுத்தலை சார்ந்திருக்கின்றது, பொது உளவியலில் கையாளப்படும் வேறுபட்ட கோட்பாடுகள் மற்றும் வேறுபட்ட நிலைகளுக்காக பல காரணிகளை அசாதாரண உளவியல் அடையாளப்படுத்துகின்றது. பாரம்பரியமாக உளவியலும் உயிரியல் விளக்கமும் பிரிக்கப்பட்டு, மன உடல் பிரச்சனைக்கு மெய்யியலின் இருபொருள் வாதம் பிரதிபலித்தல் மற்றும் மன பிறழ்வின் வகைப்படுத்தலை வேறுபட்ட அணுகுதலைக் கொண்டுள்ளது. அசாதாரணம் மூன்று வேறுபட்ட வகைகளைக் கொண்டுள்ளது. அவை சாதாரண நிலைக்குக் குறைவான, மேல் நிலையான, இயல்பு கடந்த ஆகிய அசாதாரணங்கள் ஆகும்.

உசாத்துணை
---------

* Paul Bennett (psychologist) (2003). *Abnormal and Clinical Psychology*. Open University Press. பன்னாட்டுத் தரப்புத்தக எண்:978-0-335-21236-1. .
* Hansell, James; Lisa Damour (2005). *Abnormal Psychology*. Von Hoffman Press. பன்னாட்டுத் தரப்புத்தக எண்:0-471-38982-X.
* Barlow, David H.; Vincent Mark Durand (2004). *Abnormal Psychology: An Integrative Approach*. Thomson Wadsworth. பன்னாட்டுத் தரப்புத்தக எண்:0-534-63362-5. .
* பரணிடப்பட்டது 2013-01-16 at the வந்தவழி இயந்திரம்

1. ↑  Bridges, J.W. (January 1930). "What Is abnormal psychology". *Journal of Abnormal Psychology* **24** (4): 430-432.. பார்த்த நாள்: 23 November 2012.

வெளி இணைப்புக்கள்
-----------------

* Abnormal Psychology Students Practice Resources பரணிடப்பட்டது 2008-01-08 at the வந்தவழி இயந்திரம்
* Science Direct பரணிடப்பட்டது 2009-02-01 at the வந்தவழி இயந்திரம்
* Psychology Terms
* A Course in Abnormal Psychology பரணிடப்பட்டது 2009-12-02 at the வந்தவழி இயந்திரம்
**கடற்குதிரை***(Sea horse)* என்பது கடலில் வாழும் ஒரு வகை மீனாகும். பிற மீன்களைப் போலவே இதற்கும், செவுள்களும், துடுப்புகளும் உள்ளன. எனினும் இது மீனைப் போல் வடிவம் கொண்டதன்று.தலைப்பகுதி குதிரையைப் போன்று இருப்பதால் இது கடல் குதிரை என்றழைக்கப்படுகிறது. இப்போகாம்பசு என்பது இதனுடைய அறிவியல் பெயராகும்.கிரேக்க மொழியில் இப்போ என்றால் குதிரை மற்றும் காம்பசு என்றால் கடல் அசுரன் என்றும் பொருளாகும்.

கடல் குதிரைகளின் வால் குரங்கின் வால் போல நீண்டும்,சுருண்டும் காணப்படுகிறது. இந்த வாலின் மூலம் கடற்தாவரங்கள், கடற்பஞ்சுகள் போன்றவற்றை பற்றிக்கொண்டு இருக்குமாம்.உடலமைப்பைப் பொறுத்தவரை நன்கு நீண்டு வளையங்களால் அமைந்தது போன்றும் வாய் நீண்டு குழல் போலவும் மார்புப் பகுதி சற்று அகன்று விரிந்தும் காணப்படுகிறது. உடலில் பக்கவாட்டுக் கோடுகள் மற்றும் நீண்ட புள்ளிகள் தென்படுகின்றன. சுமார் 6 செ.மீ முதல் 17 செ.மீ வரை நீளமும் எடை 4 கிராம் முதல் 14 கிராம் வரையும் இருக்கிறது. இலங்கைக் கடற்பரப்பில் காணப்படும் கடற்குதிரைகள் பொதுவாக ஆறு சதம மீற்றர் நீளமுள்ளனவாக இருந்தபோதிலும், 2011 ஆம் ஆண்டு பெப்ரவரி 26 ஆம் நாள் இலங்கையின் கற்பிட்டி பகுதியில் பிடிக்கப்பட்ட கடற்குதிரை 11 அங்குலம் (27 சதம மீற்றர்) நீளமானதாகக் காணப்பட்டது. முதுகுத் துடுப்பினைப் பயன்படுத்தி மெதுவாக நீந்தியும் பெரும்பாலும் குதித்துக் குதித்தும் செல்கின்றன. பிற விலங்குகளிலிருந்து தங்களைப் பாதுகாத்துக் கொள்ள கடற் தாவரங்களுக்குள் மறைந்து கொள்கின்றன. கண்கள் சிறிதாக இருந்தாலும் எந்தப் பக்கம் வேண்டுமானாலும் திருப்பிக் கொள்ளும் வசதியுடையதாகவும் உள்ளது.

தனக்குத் தேவையான மிதவை நுண்ணுயிரிகளை உறிஞ்சி வடிகட்டி உண்ணும் தன்மையுடையது. பெண் கடற்குதிரைகள் தங்களின் முட்டைகளை (200) ஆண்களின் வால் பகுதியில் உள்ள இனப்பெருக்கப் பைகளில் விட்டுவிடும். அதனை ஆண் கடற்குதிரைகள் கங்காரு போல நன்கு பேணி ஆறு வாரங்கள் பாதுகாத்து குஞ்சுகளாகப் பொரிக்கின்றன. குஞ்சுகளின் எண்ணிக்கையும் 50 முதல் 100 வரை இருக்கும். பிறக்கும் குஞ்சுகளின் நீளம் ஏறத்தாழ ஒரு செ.மீட்டராக இருந்தாலும் பெற்றோரின் பாதுகாப்பு அதிகமாகவே இருக்கும்.

மேற்கோள்கள்
-----------

1. ↑  Froese, Rainer, and Daniel Pauly, eds. (2006). Species of *Hippocampus* in FishBase. May 2006 version.
2. ↑  Duvernoy, HM (2005). "Introduction". *The Human Hippocampus* (3rd ). Berlin: Springer-Verlag. பக். 1. பன்னாட்டுத் தரப்புத்தக எண்:3-540-23191-9. .
செல்வம் கலை அறிவியல் கல்லூரி முனைவர் பி.செல்வராஜால் 2000 ஆம் ஆண்டில் வி.பொன்னுசாமி கல்வி மற்றும் அறக்கட்டளையின் கீழ் நிறுவப்பட்டது, இது அவரது மறைந்த தந்தையின் நினைவாக உருவாக்கப்பட்டது. சேலத்தின் பெரியார் பல்கலைக்கழகத்துடன் இணைந்துள்ளது இக்கல்லூரி.

அறிமுகம்
--------

திருச்சி சாலையில் ஒரு தற்காலிக கட்டிடத்தில் 3 பாடநெறிகள், 7 ஆசிரிய உறுப்பினர்கள் மற்றும் 77 மாணவர்களை ஆரம்பத்தில் உட்கொண்டது. தேசிய கல்வி தரபாட்டு நிறுவனம் (NAAC)யிடம் இருந்து அங்கீகாரம் பெற்றது இக்கல்லூரி.

இடம்
----

13 ஏக்கர் பரப்பளவில் அமைந்துள்ள இக்கல்லூரி, சேலம் சாலை, பாப்பநாயகம்பட்டியில் அமைந்துள்ள தனியார் கல்லூரியாகும்.

படிப்புகள்
----------

இக்கல்லூரியில் இளங்கலை கணினி அறிவியல், இயற்பியல், வேதியியல், கணிதம், விலங்கியல், வர்த்தகம், வர்த்தகம் (கணினி பயன்பாடு) ஆங்கிலம் மற்றும் வணிக நிர்வாகம் என கல்லூரி 18 இளங்களை படிப்புகள், 10 முதுகளை படிப்புகள், 7 ஆராய்ச்சி திட்டங்கள், 4 சான்றிதழ் பாடநெறிகள் மற்றும் 35 திறன் அடிப்படையிலான பாடநெறிகள் என 28 பிரிவுகளில் பயிற்சி வழங்கப்பட்டு வருகின்றன.

சான்றுகள்
---------

1. ↑
2. ↑
3. ↑
**மங்கம்மாள் சாலை** (*Rani Mangammal Salai*) என்பது மதுரையையும் திருச்சியையும் இணைக்கும் சாலையாகும். மதுரையை 1689 முதல் 1704 வரை ஆட்சி செய்த நாயக்கர் வம்சத்தைச் சேர்ந்த ராணி மங்கம்மாள் இச்சாலையை அமைத்தார். மதுரை துவங்கி, சிவகங்கை மாவட்டம், திருப்பத்துார் வழியாக செல்லும் இச்சாலை இன்றளவும் பல இடங்களில் பயன்பாட்டில் உள்ளது. ஆனால் முழுமையான சாலை விபரங்கள் தெரியவில்லை. அப்போதைய ஆட்சியாளர்களில் சாலை வசதிக்கு முக்கியத்துவம் கொடுத்தவர்களில் ராணி மங்கம்மாள் முதன்மையானவர். சாலைகள் மட்டும் அமைக்காமல் வழிப்போக்கர்களுக்கு வசதியாக அன்ன சத்திரங்களும் அமைத்துக் கொடுத்தார்.

சாலைகளின் பட்டியல்
------------------

மங்கம்மாள் காலத்தில் அமைக்கப்பட்டு அவர் பெயரில் அழைக்கப்படும் சாலைகள்

| தொடக்கம் | முடிவு | தொலைவு | தற்போதைய மாவட்டம் |
| --- | --- | --- | --- |
| ஆலங்குளம் | அம்பாசமுத்திரம் | 20 கிமீ | திருநெல்வேலி  |
|

இவற்றையும் பார்க்க
------------------

* மங்கம்மாள் சத்திரம்

மேற்கோள்கள்
-----------

1. ↑  "தமிழகத்தில் நாயக்கர் அரசு". Tamil Virtual Unibersity. 2 செப்டம்பர் 2018 அன்று பார்க்கப்பட்டது.